Սատոշի Ումուրա

**Սատոշի Օմուրա** (), ճապոնացի կենսաքիմիկոս։ Նա հայտնի է հարյուրավոր դեղամիջոցների հայտնաբերմամբ և մշակմամբ, որոնք սկզբնապես հայտնաբերվել են միկրոօրգանիզմներում։ 2015 թվականին նա, Ուիլյամ Քեմփբելի և Թու Յույուի հետ միասին, արժանացել է ֆիզիոլոգիայի կամ բժշկության Նոբելյան մրցանակի՝ ավերմեկտինների և իվերմեկտինի հայտնաբերման գործում ունեցած դերի համար։

## Վաղ կյանք և կրթություն
Սատոշի Ումուրան ծնվել է 1935 թվականին, Ճապոնիայի Նիրասակի քաղաքում, Ումուրա ընտանիքի երկրորդ որդին է։ 1958 թվականին Յամանասիի համալսարանն ավարտելուց հետո նշանակվել է Տոկիոյի Մետրոպոլիտեն Սումիդա Tech ավագ դպրոցի բնական գիտությունների ուսուցիչ։ 1960 թվականին Տոկիոյի կրթական համալսարանում նա դարձավ Կոջի Նաքանիշիի դասընթացի աուդիտորը, մեկ տարի անց նա ընդունվեց Տոկիոյի Գիտության համալսարանը (ՏԳՀ)։ Ումուրան իր մագիստրոսի կոչումը ստացել է ՏԳՀ-ում, իսկ թեկնածուական թեզը դեղագործական բնագավառում պաշտպանել է Տոկիոյի համալսարանում։

## Կարիերա
1965 թվականից Ումուրան աշխատել է Կիտասատոյի ինստիտուտի համակարգում։ 1970-1990 թվականներին նա նաև դարձել է Տոկիոյի Գիտության համալսարանի հեռակա դասախոս։

1971 թվականին, երբ նա այցելու պրոֆեսոր էր Ուեսլեյան համալսարանում, նա միջազգային գիտաժողովում համագործակցում էր Ամերիկյան քիմիական ընկերության նախագահ Մաքս Թիշլերի հետ։ Նրանք միասին հաջողությամբ հետազոտական ​​ծախսերը ստացան Merck & Co.-ից։ Ումուրան մտածում էր իր հետազոտությունները ԱՄՆ-ում շարունակելու մասին, բայց ի վերջո վերադարձավ Ճապոնիա։

1973 թվականին նա դարձավ Կիտասատոյի համալսարանի հակաբիոտիկների լաբորատորիայի տնօրեն, ինչպես նաև սկսեց համագործակցել Merck & Co-ի հետ։

1975 թվականին նա դարձել է Կիտասատոյի համալսարանի դեղագործական դպրոցի պրոֆեսոր։ Միևնույն ժամանակ, Ումուրայի լաբորատորիան բազմաթիվ հետազոտողներ և 31 համալսարանի դասախոս և 120 բժիշկ է աճեցրել։

Ներկայումս Ումուրան Կիտասատոյի համալսարանի պատվավոր պրոֆեսոր է և Վեսլեյան համալսարանի Մաքս Թիշլեր քիմիայի պրոֆեսոր։

## Հետազոտություն
thumb|right|250px|Իվերմեկտինի մոլեկուլային դիագրամ, Օմուրայի հայտնագործություններից մեկը
Սատոշի Ումուրան հայտնի է միկրոօրգանիզմներից ստացված տարբեր դեղագործական նյութերի հայտնաբերմամբ և մշակմամբ։ Ուիլյամ Քեմփբելի և Թու Յույուի հետ համատեղ նա արժանացել է 2015 թվականի  ֆիզիոլոգիայի կամ բժշկության Նոբելյան մրցանակին՝ կլոր որդերի մակաբույծներով առաջացած վարակների դեմ նոր թերապիայի հայտնագործության համար։ Ավելի ճիշտ, նրա հետազոտական ​​խումբը առսանձնացրեց Streptomyces avermitilis-ի մի շտամը, որն արտադրում է հակամակաբույծ ավերմեկտին միացությունը։ Հետագայում Քեմփբելը ձեռք բերեց այս բակտերիաները և մշակեց ստացված դեղամիջոցը, որն առաջին անգամ վաճառվեց անասնաբուժական օգտագործման համար 1981 թվականին, այնուհետև 1987-88 թվականներին օգտագործվեց օնկոկերցիազի՝ **Մեկտիզան** անունով  քոս, դեմ և այսօր օգտագործվում է գետի կուրություն, լիմֆատիկ ֆիլարիազի, քոսի և այլ մակաբուծական վարակների դեմ։

1970-ականներից ի վեր Ումուրան հայտնաբերել է ավելի քան 480 նոր միացություններ, որոնցից օգտագործման մեջ են 25 տեսակի դեղամիջոցներ և ռեագենտներ, որոնցից են․ անդրաստին, հերբիմիցին, նեոքսալին, ինչպես նաև.
*ստաուրոսպորին անունով պրոտեին կինազի հատուկ արգելակիչ
*ակտացիստին անունով պրոտեազոմի արգելակիչ
*ճարպաթթուների կենսասինթեզի արգելակիչ

Ումուրայի կողմից հայտնաբերված եզակի կառուցվածք և կենսաբանական ակտիվություն ունեցող միացությունները օգտագործվել են դեղերի հայտնաբերման հետազոտության մեջ, և նոր հակաքաղցկեղային և նմանատիպ այլ դեղամիջոցներ են հայտնաբերվել։

### Ընտրված հրապարակումներ
*
*
*
*
*
*
*
*
*

## Ծանոթագրություններ

 
Կատեգորիա:Տոկիոյի համալսարանի շրջանավարտներ
Կատեգորիա:Ճապոնացի գիտնականներ
Կատեգորիա:Եվրոպական ակադեմիայի անդամներ
Կատեգորիա:Ռուսաստանի ԳԱ իսկական անդամներ
Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ